Ministru kabineta rīkojumu projektu

„**Par valsts nekustamā īpašuma Nikolaja ielā 17, Daugavpilī nodošanu Daugavpils pilsētas pašvaldības īpašumā**” un “**Grozījums Ministru kabineta 2018.gada 5.janvāra rīkojumā Nr.4 “Par valsts nekustamo īpašumu pārdošanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību aktu projektu anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojumu projekti sagatavoti, lai atļautu Finanšu ministrijai nodot bez atlīdzības Daugavpils pašvaldības īpašumā valstij piederošo nekustamo īpašumu -  zemes vienību 1250 m2 platībā  un būvi Nikolaja ielā 17, Daugavpilī, pašvaldības autonomo funkciju īstenošanai – rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.).Ministru kabineta rīkojumi stāsies spēkā to parakstīšanas brīdī. |

|  |
| --- |
| **I. Tiesību aktu projektu izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants, likuma „Par pašvaldībām” 15.panta pirmās daļas 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamā īpašuma (nekustamā īpašuma kadastra numurs 05000111721) - zemes vienības 1250 m2 platībā (zemes vienības kadastra apzīmējums 05000111721) un būves (būves kadastra apzīmējums 05000111721001) - Nikolaja ielā 17, Daugavpilī, īpašuma tiesības ir nostiprinātas Latvijas valstij Finanšu ministrijas personā Daugavpils pilsētas zemesgrāmatas nodalījumā Nr.100000101057, lēmuma datums: 13.01.2012.. Nekustamā īpašuma sastāvā esošā zemes vienība (zemes vienības kadastra apzīmējums 05000111721) ir 1250 m2 platībā, zemes vienības lietošanas mērķis: 0908 – pārējo sabiedriskās nozīmes objektu apbūve un tās kadastrālā vērtība uz 2018.gada 1.janvāri noteikta 2850 *euro*.Nekustamā īpašuma sastāvā esošās būves (būves kadastra apzīmējums 56940060188001) platība ir 88,10 m², galvenais lietošanas veids: 1252 – rezervuāri, bunkuri, silosi un noliktavas un tās kadastrālā vērtība uz 2018.gada 1.janvāri noteikta 1485 *euro*. Atbilstoši Daugavpils pilsētas zemesgrāmatas nodalījuma Nr.100000101057 III daļas 1.iedaļas 1.1. ierakstam, nekustamajam īpašumam ir reģistrēts apgrūtinājums: 0,4 kV elektrisko tīklu kabeļu līnijas aizsargjosla 53 mplatībā.Balstoties uz Kultūras ministrijas 1998.gada 29.oktobra rīkojuma Nr.128 “Valsts aizsargājamo kultūras pieminekļu saraksts”, valsts nekustamais īpašums atzīts par valsts nozīmes arhitektūras pieminekli, jo tas atrodas „Daugavpils cietokšņa apbūve” (valsts aizsardzības Nr.4687) teritorijā un valsts nozīmes pilsētbūvniecības pieminekļa „Daugavpils cietoksnis ar priekštilta nocietinājumu” (valsts aizsardzības Nr.7428) teritorijā. 2017.gada 17.jūlijā saņemta Valsts kultūras pieminekļu aizsardzības inspekcijas vēstule, kurā tā informē, ka nekustamais īpašums Nikolaja ielā 17, Daugavpilī (kadastra Nr. 0500 011 1721), atrodas valsts nozīmes arhitektūras pieminekļa „Daugavpils cietokšņa apbūve” (valsts aizsardzības Nr.4687) teritorijā un valsts nozīmes pilsētbūvniecības pieminekļa “Daugavpils cietoksnis ar priekštilta nocietinājumu” (valsts aizsardzības Nr.7428) teritorijā, *bet tas nav iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis*,inspekcijai nav iebildumu par nekustamā īpašuma Nikolaja ielā 17, Daugavpilī (kadastra Nr. 0500 011 1721) atsavināšanu.Atbilstoši likuma „Par kultūras pieminekļu aizsardzību” 8.panta trešajā daļā un 9.pantā noteiktajam Valsts kultūras pieminekļu aizsardzības inspekcijas Latgales reģionālā nodaļa ir izsniegusi 02.08.2017. norādījumus par valsts nozīmes arhitektūras pieminekļa DAUGAVPILS CIETOKŠŅA APBŪVE daļas valsts aizsardzības nr. 4687 un DAUGAVPILS CIETOKSNIS AR PRIEKŠTILTA NOCIETINĀJUMU valsts aizsardzības nr. 4687 teritorijā esošās ēkas Nikolaja ielā 17, Daugavpilī, būves kadastra apzīmējums: 0500 011 1721 izmantošanu un saglabāšanu.Ar Ministru kabineta 2018.gada 5.janvāra rīkojuma Nr.4 “Par valsts nekustamo īpašumu pārdošanu” 1.3.apakšpunktu, nekustamais īpašums (nekustamā īpašuma kadastra numurs 05000111721) - zemes vienības 1250 m2 platībā (zemes vienības kadastra apzīmējums 05000111721) un būves (būves kadastra apzīmējums 05000111721001) - Nikolaja ielā 17, Daugavpilī – nodots atsavināšanai.Ar Daugavpils pilsētas domes 2018.gada 8.februāra lēmumu Nr.31 (protokola Nr.2, 12.§) "Par nekustamā īpašuma Nikolaja ielā 17, Daugavpilī, kadastra Nr.05000111721, pārņemšanu Daugavpils pilsētas pašvaldības īpašumā”, nolemts lūgt Latvijas Republikas Finanšu ministriju nodot Daugavpils pilsētas pašvaldības īpašumā bez atlīdzības nekustamo īpašumu ar kadastra Nr.05000111721, Nikolaja ielā 17, Daugavpilī, kas sastāv no zemes gabala, kadastra apzīmējums 05000111721, 1250 m2 platībā un nedzīvojamās ēkas, būves kadastra apzīmējums 05000111721001, kas ir nepieciešams Daugavpils pilsētas pašvaldības autonomās funkcijas – rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.) izpildei.Saskaņā ar Valsts nekustamā īpašuma vienotas pārvaldīšanas un apsaimniekošanas koncepcijas (apstiprināta ar Ministru Kabineta 2006.gada 9.maija rīkojumu Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju”) apstiprinātā 2.varianta 8.punktu visā Koncepcijas ieviešanas periodā ministrijām risināt to valdījumā esošo nekustamo īpašumu struktūras optimizēšanu:8.1. ar tiešo funkciju veikšanu nesaistītus un valsts īpašumā saglabājamus nekustamos īpašumus nodot Finanšu ministrijas valdījumā VNĪ pārvaldīšanā;8.2. nekustamos īpašumus, kurus nav lietderīgi saglabāt valsts īpašumā, noteiktā kārtībā virzīt atsavināšanai, t.sk. pārdot izsolē, privatizēt, ieguldīt komercsabiedrībās vai nodot pašvaldību īpašumā.Ņemot vērā, ka nav zināmas citas valsts iestādes, kuru vajadzībām būtu lietderīgi turpmāk saglabāt nekustamo īpašumu valsts īpašumā, kā arī nekustamais īpašums nav piemērots valsts akciju sabiedrības “Valsts nekustamie īpašumi (turpmāk – VNĪ) saimnieciskās darbības veikšanai vai valsts pārvaldes funkciju nodrošināšanai saskaņā ar Valsts pārvaldes iekārtas likumu, 2018.gada 8.martā VNĪ Īpašumu izvērtēšanas komisija (prot. Nr. IZKP-18/9, 5.punkts.) pieņēmusi lēmumu noteiktā kārtībā sagatavot un virzīt izskatīšanai Ministru kabineta rīkojuma projektus par nekustamā īpašuma (kadastra Nr. 0500 011 1721) Nikolaja ielā 17, Daugavpilī, nodošanu bez atlīdzības Daugavpils pilsētas pašvaldībai tās autonomās funkcijas - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.) – realizēšanai un par Ministru kabineta 05.01.2018. rīkojuma Nr.4 "Par valsts nekustamo īpašumu pārdošanu", grozīšanu, svītrojot no tā 1.3.punktu, kas dod atļauju VNĪ pārdot izsolē nekustamo īpašumu (kadastra Nr. 0500 011 1721) Nikolaja ielā 17, Daugavpilī. Atsavināšanas likuma 42.panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij. Atsavināšanas likuma 43.pants nosaka, ka šā likuma [42.](http://nais.lv/text.cfm?Key=0103012002103132796#bkm30)pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma [5.](http://nais.lv/text.cfm?Key=0103012002103132796#bkm72) un [6.](http://nais.lv/text.cfm?Key=0103012002103132796#bkm71)pantā minētās institūcijas (amatpersonas). Publiskas personas mantas atsavināšanas likuma 5.panta pirmā daļa nosaka, ka atļauju atsavināt valsts nekustamo īpašumu dod Ministru kabinets, bet [atvasinātu publisku personu](http://nais.lv/text.cfm?Ref=0103012002103132796&Req=0103012002103132796&Key=0101032011020100109&Hash=) nekustamo īpašumu - attiecīgās atvasinātās publiskās personas lēmējinstitūcija.Izpildot Ministru kabineta rīkojumu, atbilstoši Publiskas personas mantas atsavināšanas likuma 42.panta pirmajai daļai Daugavpils pilsētas pašvaldībai būs pienākums nekustamo īpašumu nodot bez atlīdzības atpakaļ valsts īpašumā, ja nekustamais īpašums vairs netiks izmantots Ministru kabineta rīkojumā minētās funkcijas veikšanai.Saskaņā ar Publiskas personas mantas atsavināšanas likuma 42.panta (2)5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.Vienlaikus ņemot vērā, ka Ministru kabinets 2018.gada 5.janvārī ir pieņēmis rīkojumu Nr.4 “Par valsts nekustamo īpašumu pārdošanu” ar kuru atļauts nekustamo īpašumu pārdot izsolē, ir sagatavots Ministru kabineta rīkojuma projekts “Grozījums Ministru kabineta 2018.gada 5.janvāra rīkojumā Nr.4 “Par valsts nekustamo īpašumu pārdošanu”.Rīkojuma projekti attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (VNĪ). |
| 4. | Cita informācija | Nav |

|  |
| --- |
| **II. Tiesību aktu projektu ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Daugavpils pilsētas pašvaldība. |
| 2. | Tiesiskā regulējuma ietekme uz tautsaimniecību un administratīvo slogu | Rīkojumu projektu tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojumu projektu tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Nav |
| 4. | Cita informācija | Nav |

|  |
| --- |
| **III. Tiesību aktu projektu ietekme uz valsts budžetu un pašvaldību budžetiem** |
| **Rādītāji** | **2018. gads** | Turpmākie trīs gadi (tūkst.*euro*) |
| **2019.** | **2020.** | **2021.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X |  Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
|  |  |
| 7. Amata vietu skaita izmaiņas |   |
|  8. Cita informācija | Nav |

|  |
| --- |
| **IV. Tiesību aktu projektu ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodotu nekustamo īpašumu (nekustamā īpašuma kadastra numurs 05000111721) Nikolaja ielā 17, Daugavpilī, pašvaldības īpašumā, nepieciešams grozīt Ministru kabineta 2018. gada 5. janvāra rīkojumu Nr.  4 „Par valsts nekustamo īpašumu pārdošanu” un svītrot minētā rīkojuma 1.3. apakšpunktu, kas dod atļauju VNĪ pārdot izsolē nekustamo īpašumu (kadastra Nr. 0500 011 1721) Nikolaja ielā 17, Daugavpilī. |
| 2. | Atbildīgā institūcija | Finanšu ministrija (VNĪ) |
| 3. | Cita informācija | Nav |

|  |
| --- |
| **V. Tiesību aktu projektu atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VNĪ, Finanšu ministrija, Daugavpils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Finanšu ministre D. Reizniece – Ozola

Tupiņa 67024679

arta.tupina@vni.lv